ሸይኽ ሙሐመድ ሙኽታር አሽ-ሺንቂጢይ “ሸርሑ ዛዲል-ሙስተንቀዕ” ላይ እንዲህ ይላሉ፡- “ልጆችን በሷሊሖች ስም መጥራት ይወደዳል። ይህ በሙጊራ ኢብኑ ሹዕባ ሐዲስ ላይ ተመልክቷል። ሐዲሱ የአላህ መልእክተኛ (ሰ.ዐ.ወ) እንዲህ ብለዋል ይላል፡- ‘ከናንተ በፊት የነበሩት ህዝቦች ልጆቻቸውን በነብያቶቻቸው እና በሷሊሖቻቸው ስም ይጠሩ ነበር።’ ጥበቡም ግልፅ ነው። ህፃኑ ወጣት ሲሆን፣ የተጠራበትን ነብይ ታሪክ ሲያውቅ ወይም የሷሊሑን ሰው ታሪክ ሲያጠና ወይም የዓሊሙን ህይወት ሲያውቅ ተፅዕኖ ይፈጥርበትና ፈለግ አድርጎ ሊይዘው ይችላል።… ስለዚህ ልጁ ላይ መልካም ስሜት እንዲፈጠር ያደርገዋል። ሥሙም የመልካም ነገር መነሻ ይሆነዋል። ተቃራኒ የሆኑት ስሞችም እንደዚሁ አሉታዊ ተፅዕኖ መፍጠራቸው የማይቀር ነው። ልጆችን በመጥፎና በመናጢ ሰዎች ስም መሰየምም ልጆችን ወደነርሱ ጠባይ ሊስብ ይችላል። ልጆችን በከኃዲያን ስም መጥራት ደግሞ ሐራም ነው። ምክንያቱም እነርሱን መመሳሰል ተከልክለናል።”…
